Publication: Magyar Közlöny
Issue: MK-1998-107 (Year: 1998, Number: 107)
Era: 1990-2004
Section: miniszternek az 1993. évi LXXIX. törvény 95. §-ának b),
Paragraph Index: 214

e) pontjában meghatározott közoktatásfejlesztési feladatai ellátásához járul hozzá a következő célokkal: — a Nemzeti Alaptantervre és az országos vizsgakövetelményekre alapozott választható tantervek, tanítási programok (beleértve a nemzeti és etnikai iskolák, a speciális nevelést igénylők tanterveit és programjait) fejlesztésének és terjesztésének támogatása; — az országos vizsgák (érettségi vizsga, alapvizsga) intézményi szintű fejlesztésének támogatása; — a közoktatás információs rendszere kialakításának és tájékoztatásfejlesztésének támogatása iskolai és iskolarendszer szinten; — a közoktatás fejlesztését szolgáló neveléstudományi kutatások támogatása; — a közoktatásban jelentkező pedagógiai problémák vizsgálata, pedagógiai megoldások és eljárások kifejlesztése körében a pedagógiai innováció támogatása; — az iskola és társadalmi környezete, az iskola és a fenntartó kapcsolatát javító, a diákság és a szülők demokratikus kultúráját erősítő projektek támogatása, elsősorban a diákönkormányzatok, a szülői civil szerveződések, a szülői munkaközösségek és az iskolaszék intézményének fejlesztése; — a közoktatásban jelentkező mentálhigiénés és nevelési problémák megelőzésének és pedagógiai megoldásának előmozdítása; — a környezeti nevelés elősegítése; — a pedagógus-továbbképzés megalapozását célzó kutatások, fejlesztések támogatása; — az egészséges életmód fejlesztésével összefüggő pedagógiai programok és megoldások kidolgozásának támogatása.

Source: https://magyarkozlony.hu/hivatalos-lapok/303ec58752241d0e88a2ff67017f2c849e551568/dokumentumok/354ef162f2c136fd4343672066f38c756f754d44/letoltes